
MUNYATUL MUSOLLI 

(Cita-Cita Orang Yang Bersembahyang) 


09 HIKMAH DI SEBALIK 

PENENTUAN WAKTU DAN RAKA’AT SEMBAHYANG 

Kemudian hendaklah diketahui hikmah ditentukan pada waktu yang lima ini dan pada 
bilangan-bilangannya. Telah dikata setengah hukama’ 

Ditentukan tiap-tiap sembahyang itu menyembahyangkan suatu Nabi daripada anbiya’ 
Allah pada waktunya. 

Maka pertama-tama orang yang sembahyang Subuh itu Nabi Adam 8S3 tatkala keluar 
daripada syurga, dan melihat ia akan zhulmah (iUfc - kegelapan), dan takut ia akan sebagai takut 

yang sangat. Dan tatkala Subuh dan pecah (terbit) Fajar, sembahyang ia dua raka’at; yang 
pertamanya syukur ia bagi kelepasan ia daripada kelam, dan raka’at yang keduanya syukur ia 
sebab kembali siang hari. 

Dan pertama-tama orang yang sembahyang Zohor itu, Nabi Ibrahim 8S3 tatkala menyuruh 
Allah dengan menyembelih akan anaknya (Nabi Isma’il $s®l). Kemudian disuruh pula dengan 
menyembelih akan penebusan. Dan adalah seru itu pada ketika gelincir matahari. Maka 
sembahyang ia empat raka’at. Yang pertama syukur bagi penebusan, dan yang kedua bagi 
membukakan dukacita anaknya, dan yang ketiga bagi menuntut keredhaan Allah daripadanya, dan 
yang keempat kerana keadaannya sebab diberi penebus yang amat besar (kibasy), seperti firman 
Allah fg: 



“Dan Kami tebus akan ia dengan sembelih kibasy yang amat besar.” 

Iaitu kibasy yang dibawa turun daripada syurga, iaitu kibasy Habil ( J-jUs j~g). 


Dan pertama-tama orang yang sembahyang fardhu ‘Asor itu, Nabi Yunus 8S 3 ketika 
dikeluar akan dia Allah daripada perut ikan nun, seperti anak burung yang tiada berbulu baginya. 
Dan ia di dalam empat kelam. 

Pertama: Kelam Zhulmah kesalahan (lari daripada kaumnya sebelum diizinkan oleh Allah), 
Kedua: Kelam airnya, 

Ketiga: Kelam malam, dan 
Keempat: Kelam perut ikan. 

Dan adalah keluarnya itu, pada ketika waktu ‘Asor. Maka sembahyang ia, empat raka’at 
syukur bagi Allah daripada kelepasan empat zhulmah itu. 

Dan pertama-tama orang yang sembahyang Maghrib itu, Nabi ‘Isa tatkala dikeluarkan 
dia Allah daripada antara kaumnya. Dan adalah yang de mi kian itu, pada ketika jatuh matahari. 
Maka pertamanya: Supaya menafikan bagi ketuhanan daripada yang lain daripada Allah §g. 
Kedua: Bagi menafikan tohmah (dituduh anak zina) daripada ibunya daripada dituduh oleh 
kaumnya. 

Ketiganya: Kerana memberi bekas akan ketuhanan itu bagi Allah jua. 

Kerana inilah dua raka’at yang dahulu itu berhubung keduanya, dan yang ketiganya 
tunggal sendirinya. 

Dan pertama-tama orang yang sembahyang ‘Isya’ itu, Nabi Musa 8S3 ketika sesat jalan 
waktu keluar ia daripada Madyan. Dan adalah padanya (Nabi Musa AB) itu, di dalam dukacita 
isterinya dan dukacita Harun AB saudaranya, dan dukacita seterunya Fir’aun, dan dukacita 
beberapa anaknya. Maka dilepaskan Allah daripada yang demikian itu sekaliannya dengan 
janjiNya yang sebenarnya. Dan ada yang demikian itu, pada waktu ‘Isya’ yang akhir. Maka 
sembahyang ia empat raka’at, syukur akan Allah daripada segala dukacita yang empat itu. 

Dan pada riwayat yang lain, bahawasanya Subuh itu bagi Nabi Adam 8SB, dan Zohor itu 
bagi Nabi Daud dan ‘Asor bagi Nabi Sulaiman $0, dan Maghrib bagi Nabi Ya’qub AS, dan 
‘Isya’ bagi Nabi Yunus 8SB. 

